Lopušná (prítok Mlynice)

Lopušná je potok na strednom Spiši, v západnej časti okresu Poprad. Je to pravostranný prítok Mlynice, meria 7,7 km a je tokom V. rádu.

Prameň 
Pramení na styku Kozích chrbtov s Popradskou kotlinou, severovýchodne od obce Nižná Šuňava, na juhovýchodnom svahu Sviniarky (937,7 m n. m.) v nadmorskej výške približne 895 m n. m.

Smer toku 
Od prameňa tečie sprvu na krátkom úseku na juhozápad, potom na západ a vytvára výrazný oblúk smerujúci na západ k obci Šuňava. Po pribratí Závadského potoka sa stáča na východ a ďalej po pribratí Hájskeho potoka na severovýchod a preteká dolinou Veľká Lopušná. V ústí doliny sa napokon stáča a pokračuje k ústiu priamo na sever.

Geomorfologické celky 
Podtatranská kotlina, podcelok Popradská kotlina, časť Štrbská pahorkatina
Kozie chrbty, podcelok Dúbrava

Prítoky 
pravostranné: dva prítoky z lokality Hŕbky, Závadský potok, prítok prameniaci severne od horárne Lopušná, Hájsky potok, prítok zo severovýchodného svahu Čiernej (1 104,1 m n. m.), Jaškovec
ľavostranné: nemá

Ústie 
Do Mlynice sa vlieva východne od obce Lučivná v nadmorskej výške 744,9 m n. m.

Obce 
Lopušná nepreteká žiadnym intravilánom, tečie katastrálnym územím obcí:
Šuňava
Lučivná

Potoky na Slovensku
Povodie Popradu
Vodné toky v okrese Poprad